Dans van skoenlappers – wolfshadowwhispers
want soms moet mens die skoenlappers laat dans
want soms moet mens verlore raak, saans
wannner die Skemer kom groet in Haar glorie
soms moet mens deurhou tot die einde van jou storie.
soms is bladsye net ver-frommelde lyke van iets wat jy wil sê
soms is die liefde net ou geparste blomme, nê
soms is jy hier maar meestal is jy weg
en dan vind ek jou in ‘n konstellasie
iewers in die melkweg
soms moet ek my masker net ophou
anders gaan die wind my trane wegwaai
want elke traan is ‘n finale koebaai
en ek wil hulle koester, in my toedraai
want soms is daar vryheid net in die oomblik
en soms, net soms is die oomblik soos ‘n glimlag
te gou verby…
ek sien my maer jare
ek sien my vet jare
ek sien my alles jare
en sug in my niks jare
en so eindig ook my storie.
Dans, Masker, skoenlappers, verlore
7 thoughts on “Dans van skoenlappers”
Augustus 13, 2017 at 8:31 vm
Ek hou baie van die beeld van papiere wat verfrommelde lyke is,van iets wat jy wou sê.Ek sien al hoe sit jy daar en gooi die bondels in die snippermandjie!
Pragtig geskryf,Wolfie…en mooi foto!
Augustus 15, 2017 at 11:12 nm
Dankie Perdebytjie vir die mooi komplimente. Ek is self baie gelukkig met my papier metafoor 🙂 Hanneliese het die foto geneem toe ‘karring’ ek ‘n bietjie met grafiese effekte. Dis nogal vet pret.
Augustus 13, 2017 at 9:46 vm
Ek hou baie hiervan–veral die gedagte om die skoenlappers te laat dans.
Augustus 15, 2017 at 11:13 nm
Dankie Lewies. EK het nog altyd aan skoenlappers gedink as ‘dansers’. Hulle is so pragtig en van my gunsteling insekte.
Augustus 13, 2017 at 2:49 nm
Pragtig verwoord met die mooiste metafore!!!
Laasnag was vir my so ‘n oomblik…verlore geraak in die Godin se reën van sterreflonker… het jy dit gesien Wolfie?
Augustus 15, 2017 at 11:15 nm
Nee, ek het dit gemis… ek was vroeg in die bed met my ou vriendin, sinus. Sy het my ‘n migraine persent gegee die siek merrie.
Ek is bly jy het die Dans Van SKoenlappers geniet 🙂
Augustus 16, 2017 at 2:15 nm
Pragtig geskryf, ek kon die skoenlappers sien dans.